Întreg scandalul a pornit după o șicanare în trafic între soțul femeii și șoferul agresiv.
"A fost pur si simplu o mutare pe banda 1. Sotul i-a zis scuze, dupa care a inceput sa ne injure, ne-a scuipat, a dat cu pumnii si picioarele de masina", a declarat una dintre victime.
Imediat după incident, scandalagiul a vrut să plece cu mașina, însă cei doi au încercat să îl oprească și s-au așezat în fața autoturismului. În acel moment, agresorul a călcat accelerația și i-a lovit cu mașina.
"Am crezut ca incidentul a luat sfarsit, dar a intrat cu masina in noi. Ne-a trantit la asflat si pe mine, si pt sot, dupa ce l-a lovit pe sot si l-a lasat pe carosabil", a mai povestit femeia.
Polițiștii au analizat imaginile surprinse de camerele de supraveghere și au deschis un dosar penal pentru loviri și alte violențe. Bătăușul a fost reținut și apoi a fost plasat în arest la domiciliu pentru 30 de zile.